# שו"ת נושא מס 11- תרבות פוליטית דמוקרטית, פלורליזם, סובלנות, הסכמיות.

1. בבריטניה הוקם בית ספר ייחודי, שתכנית הלימודים בו מדגישה את החינוך החברתי יותר מההישגים בלימודים. משרד החינוך הבריטי הוציא צו סגירה לבית הספר, בטענה שתכנית הלימודים בו חורגת מתכנית הלימודים האחידה הנהוגה במדינה. הנהלת בית הספר פנתה לבית המשפט, בבקשה לבטל את הצו. השופט נענה לבקשתה והתיר את המשך פעילותו של בית הספר.
- ציין והצג את **העיקרון הדמוקרטי** שעליו התבסס השופט בפסיקתו. הסבר כיצד עיקרון זה בא לידי ביטוי בקטע.
2. משרד החינוך בבריטניה לא אישר את תכנית הלימודים של בית ספר מסוים. בית הספר ביקש ללמד לפי שיטת לימוד חדשה וייחודית שמדגישה יותר את הפעילות החברתית והתרומה לקהילה, ומדגישה פחות את הציונים בכל מקצוע וההצלחה במבחנים.

-  ציין והצג את **העיקרון הדמוקרטי** שעלול להיפגע עקב גישתו של משרד החינוך. הסבר כיצד עקרון זה בא לידי ביטוי בקטע.

1. קבוצות של בני נוער מתנועות נוער המייצגות השקפות שונות המעוניינות לקדם מטרות חברתיות, תרבותיות ודתיות ייחודיות משלהן, לא מצאו מקום מתאים לפעילויות בשעות הפנאי במהלך השבוע ובסופו. לכן פנו בני הנוער לעירייה וביקשו ממנה סיוע בהקצאת מגרש מתאים לפעילותם בעיר. בעזרת תקציב מהעירייה ותרומות שגייסו ממקורות נוספים העירייה הקימה למענם מתחם, במגרש שהיה מיועד לשימוש ציבורי.

דיירים המתגוררים בסמוך עתרו לבית המשפט בדרישה לסגור את המתחם. לטענתם, כשרכשו את דירותיהם הם פנו לעירייה לבדיקת התכנון העתידי של האזור, ולא נמסר להם שיש כוונה להקים מתחם כזה בשכונתם. לדבריהם אילו ידעו לא היו רוכשים את הדירות, מכיוון שהפעילות במקום גורמת רעש חזק, ובעקבות זאת נפגע הערך של דירותיהם. בית המשפט דחה את העתירה. **(שאלה 1, בגרות קיץ תשע"ד)**

(א)  ציין והצג את **העיקרון הדמוקרטי** שהתממש בהקמת המתחם. הסבר כיצד עקרון זה בא לידי ביטוי בקטע.

(ב)  ציין והצג את **הזכות** של הדיירים שנפגעה, לטענתם. הסבר כיצד זכות זו באה לידי ביטוי בקטע.

1. הצג שני מרכיבים בדמוקרטיה שבאים לידי ביטוי כאשר הפלורליזם מתממש.
2. מדינת ישראל לא מכירה בגיור רפורמי או קונסרבטיבי שנעשה בישראל. מי שעבר גיור כזה לא נחשב כיהודי. זאת משום שהרוב המכריע של היהודים הדתיים בישראל משתייך לזרם האורתודוקסי, והם לא מקבלים את הזרם הרפורמי או הקונסרבטיבי. בערך 66% מהיהודים בארה"ב הם רפורמים או קונסרבטיבים, והם מתלוננים רבות בפני הפוליטיקאים הישראלים על כך, בהתחשב בכך שאותם פוליטיקאים מגיעים לקהילות היהודיות בארה"ב כדי לבקש תרומות. - ציין והצג את **העיקרון הדמוקרטי** שנפגע בעקבות המדיניות הישראלית בנושא הגיור. הסבר כיצד עקרון זה בא לידי ביטוי בקטע.
3. הצג שתי סיבות לחשיבות של **עקרון הסובלנות.**
4. המפלגות החרדיות הגיבו בזעם על החלטת בג"צ שלא ניתן להאריך את תוקפו של "חוק טל" (חוק שעוסק בגיוס חרדים לצה"ל), לאחר שבג"צ קבע שהחוק לא חוקתי ופוגע פגיעה בלתי מידתית בעיקרון השוויון.
5. חבר כנסת מאחת המפלגות החרדיות תקף את בג"צ: "מה זה לא חוקתי? אין חוקה במדינת ישראל, וזאת פיקציה לדבר על חוקתי או לא חוקתי. אני כופר בעיקר הזכות של בג"צ לקבוע מה חוקתי ומה לא חוקתי. הם אנשים שלא נבחרו על ידי הציבור, אלא במינויים פוליטיים של ועדה. יש רק פרלמנט אחד שנבחר על ידי הציבור, והוא יכול לקבוע מה חוקי ומה לא חוקי."
* ציין והצג את **העיקרון הדמוקרטי** שנפגע עקב דברי חבר הכנסת. הסבר כיצד עקרון זה בא לידי ביטוי בקטע.
1. הצג את המושג **ממשלת אחדות לאומית**.הסבר כיצד עקרון ה**הסכמיות**מתממש בממשלת אחדות לאומית. **(שאלה 10, בגרות קיץ תשע"ח)**
2. הסבר מהי תרבות פוליטית דמוקרטית

תרגול נוסף:

1. בישראל ועלים כמה וכמה ארגוני עובדים שמטרתם לדאוג לזכויות העובדים. אחד המהלים בארגון העובדים הגדול בישראל אמר בראיון לעיתון שבגלל מספרם הגדול של הארגונים, הם אינם פועלים ביעילות. לכן הוא מציע לכל הארגונים להתאחד. בתגובה לדברים אילו אמר היו"ר של אחד הארגונים הקטנים, כי ארגונו מנגד לאיחוד כזה. לדבריו "כל אחד מהארגונים פועל למען האינטרסים הייחודיים של העובדים החברים בו, ואם יתאחדו ארגונים אלו לארגון אחד, הם לא יוכלו לפעול להשגת האינטרסים שלהם".

ציין והצג את **העיקרון הדמוקרטי** שבא לידי ביטוי בעמדת הארגון הקטן. הסבר כיצד עיקרו זה בא לידי ביטוי בקטע.